
Dokument je namenjen samo naslovniku in za interno uporabo.
OPOMBE:
Poročilo ne vsebuje prilog. Vsi pripravljeni materiali so bili dostavljeni naročniku.

Na kratko (medijska slika februar)
Med 30.1.- 5.2. je  Anita Dobrovolec dr. med., predstavnica mladih zdravnikov Slovenije opozorila na zavajajoče informacije – namreč, zdravniki v stavki javnega sektorja ne sodelujejo! Na najnovejši lestvici uspešnosti evropskih zdravstvenih sistemov (raziskava EuroHealth Consumer Index) Slovenija ni dosegla napredka, ostaja v sredini, na 16. mestu med evropskimi državami. Nekateri izvajalci zdravstvenih storitev zavračajo paciente s stopnjo napotnice »zelo hitro«, saj jim ne morejo nuditi obravnave v roku 14 dni od izdaje napotnice. Slovenski ortopedi opozarjajo ministrico za zdravje, da se bodo čakalne dobe še podaljševale če vlada ne bo odobrila več operacij. A najprej v javni mreži, šele kasneje pri zasebnikih. V okviru Posebnega vladnega projekta za skrajševanje čakalnih dob in kakovosti v zdravstvu se je zaenkrat skrajšalo 2394 od skupaj 3667 čakalnih seznamov. Vse pa kaže na to, da se zdravstvena reforma ne bo zgodila. V Desus in SD opozarjajo, da je glede na časovnico skoraj neizvedljivo, da bi zakon sploh prišel v parlamentarni postopek.
6. – 12.2. Ministrica za zdravje je v vladnem predlogu naznanila, da bodo zdravniki ob nepotrebnem pošiljanju pacienta k specialistu, stroške pregleda krili sami. S tem želi zmanjšati število neustreznih napotitev in omogočiti hitrejši dostop do preiskav pomoči potrebnim. V Zdravniški zbornici in Sindikatu družinskih zdravnikov ocenjujejo da je ukrep nezakonit in zelo škodljiv za bolnike. Vpeljava novih napotnic z oznako »zelo hitro« je povzročila zmedo v nekaterih zdravstvenih ustanovah po Sloveniji. Nekateri sistema niso pravočasno prilagodili, bolniki pa se posledično niso mogli pravočasno naročiti. Zdravstvene police, ki jih ponujajo vse zavarovalnice, napotijo pacienta k zasebnim zdravnikom in jih umaknejo iz javnega zdravstva – zato zanj ni čakalnih dob.
13.-19.2 Zdravniška zbornica poziva vlado k razveljavitvi sklepa, po katerem bi naj družinski zdravniki sami krili stroške domnevno neupravičenih napotitev bolnika k specialistu. Opozarjajo, da je sklep nezakonit in škodljiv za bolnike. Letos bi to naj veljalo le za revmatološke urgentne napotitve, če bodo izdelana merila pa tudi za urgentne centre. Odbor DZ za zdravstvo je obravnaval pobudo za presojo ustavnosti novele zakona o zdravstveni dejavnosti. Ustavno pobudo je podalo 88 pobudnikov (87 zdravnikov in zdravniška zbornica). Podprl je mnenje zakonodajno-pravne službe DZ, ki meni, da pobudniki nimajo pravnega interesa. Na ministrstvu za zdravje bodo z MD Medicina sklenili le pogodbo za omejeno število ortopedskih operacij (130). Koncesijske pogodbe ne bodo širili, s tem pa tudi 17. ortopedskega centra še zaenkrat ne bo.
20.-26.2 Koordinativno telo družinske medicine zahteva odpravo denarnega kaznovanja zdravnikov zaradi neustrezne napotitve pacienta k specialistu. Težava bi se morala reševati na individualni ravni, v kolikor paciente neupravičeno napotujejo paciente k specialistom le posamezni zdravniki. Če vlada sklepa ne bo razveljavila, bodo javnost seznanili z nadaljnjimi ukrepi.  Kaznovani pa naj ne bi bili posamezni zdravniki, temveč zavodi v katerih zdravniki delajo – obratno pa pri koncesionarjih, ti bodo plačevali sami. Kaznovanje naj bi bilo tudi v neskladju z ustavo RS.
Sloveniji primanjkuje okoli 600 programov zobozdravstva. Zaradi slabše dostopnosti v Sloveniji, ljudje odhajajo urejati zobozdravstvene storitve v sosednje države – tam so sicer cenejše in brez čakalnih dob, vendar zaradi porasta zobozdravstvenega turizma, manj kvalitetne. V primeru, da bi zavarovalnica podelila program 209 zasebnikom, bi imeli boljšo dostopnost zobozdravstvenih storitev.


Priporočila:
Kar nekaj medijev je obravnavalo tematiko obravnavanja napotnic - primer »Nekateri izvajalci zdravstvenih storitev zavračajo paciente s stopnjo napotnice »zelo hitro«, saj jim ne morejo nuditi obravnave v roku 14 dni od izdaje napotnice«. Morda bi bilo smiselno med člani SZZZZS zbrati statistiko in osvetliti primer z vidika položaja koncesionarjev.
Pokrivanje stroškov ob nepotrebnem pošiljanju pacienta k specialistu s strani splošnega zdravnika, se kaže kot resen problem, a so ga mediji do sedaj obravnavali zelo selektivno, čeprav je bil sklep sprejet že 31.1. 2018 na dopisni seji Vlade. Nanj sta se odzvala Praktikum in ZZS. Predlagamo, da SZZZZS poda pobudo, da se do njega skupaj opredeli tudi KZO. Morda ne bi bilo slabo, če bi SZZZZS odloči, da kakšnega novinarja povabi »na dan v ordinaciji člana« da se sam prepriča, kako je z napotnicami in se sistem preizkusi v praksi.
Izjemno zanimiva storitev za člane SZZZZS se sliši ponudba zavarovalnic (tokrat Vzajemne), da se z dodatnim plačilom zavarovanec »izloči iz javnega sektorja zdravstva. Predlagamo, da SZZZS skupaj z zavarovalnicami posvetuje, kakšna bi bila lahko vloga privatnega zdravnika v procesu »predstavljanja« storitve svojim pacientom.
Glede na to, da je Odbor DZ za zdravstveno dejavnost že drugič podprl mnenje zakonodajno-pravne službe DZ, ki meni, da pobudniki nimajo pravnega interesa, je pričakovati, da se bo to zgodilo tudi v primeru farmacevtov. Glede na to, da gre za veliko število (zavrnjenih) pritožnikov, bi veljalo razmisliti o skupnem nastopu (SZZZZS, mladi zdravniki, farmacevti, ZZS (?)) in svoje mnenje o sklepu odbora predstaviti tudi javno (v smislu dodatnega informiranja novinarjev o tematiki) in razčleniti ta vidik iz drugega zornega kota, torej s stališča pritožnikov.
V primeru dodatnega programa sanatoriju MD medicine je državna sekretarka Ana Medved z izjavo: »Za redni program pa moramo najprej postaviti javno mrežo zdravstvene dejavnosti« dejansko priznala, da mreža javnega zdravstva ni izdelana, kar je SZZZZS opozarjal tudi pred sprejetjem ZZD-ej (in to navedla kot enega razlogov nasprotovanju). Predlagamo, da se primer arhivira, saj se lahko SZZZZS kdaj na njega v prihodnosti sklicuje (dokaz, da mreže JZ nimamo).
Članek P. Kapitanovič v Delu je pravi povzetek tega, kar prinaša ZZD-ej. V skladu z novinarsko etiko je tudi Ministrstvo za zdravje dobilo svojo priložnost, da odgovori na vprašanje. Predlagamo, da se podrobneje prouči odgovor ministrstva in se v skladu z Zakonom o medijih skuša doseči objavo prikaza »nasprotnih dejstev«, če so trditve ministrstva zavajajoče (primerjava z drugimi državami…). Rok za odgovor je 30 dni. Predlagamo tudi, da skušamo stopnjevati »pritisk« na Ustavno sodišče. Pred sprejetjem ZZD-ej smo na SPEM idejo, da bi posamezni pravniki (inštituti) skušali predstaviti svoje mnenje, predstavili tudi g. Renčlu, ki jo je ocenil za zanimivo.



Izvedene aktivnosti
· Delovni osnutek predloga novega poslanstva.
· Predlog usmerjenih aktivnosti ZSSSSZ (za članstvo)
· Delovno srečanje v Mariboru s predsednikom
Poročilo pripravil:
Tomaž Mihelin Ritlop, strateški svetovalec, direktor
Elektronski naslov: tomaz.ritlop@spem.si

